釉白花青茶器美,笋香鱼熟酒杯甜。莲芡价尤廉。重系马,夹路柳毵毵。𤄬𪄠锦毛思旧绣,蜻蜓红尾趁疏帘。留看一钩蟾。
近现代 • 樊增祥 《双调望江南 其一 过磁州作》
影映苹婆釉,光摇度母坛。色香不住有情天,悟到非花非叶是真禅。
近当代 • 张伯驹 《南歌子 其三 绿牡丹》
陈公琢玉曲之阳,雅好诗书润釉妆。瓶染女娲千古色,窑藏太白一炉香。不期口大吞醇醴,但许身圆蓄瑞祥。宋室风神谁会得,剔花刻骨铸文章。
当代 • 张海鸥 《赠诗文书艺全才陈文增先生》
极目云霞北岳尊,寄情丘壑最浑源。经年甘雨当龙井,几度秋风入雁门。庾信老来难可付,陶潜归去且休论。故园同此团圞月,黑釉剔来梅影昏。
当代 • 姚佳 《浑源窑》
翛然兴废暗相催,寒食空怀介子推。太岳苍烟纷晻霭,绵山秀色郁崔嵬。斑斓玳瑁黄金釉,清泚琉璃白玉胎。一自祆神归去后,千年窑址已无灰。
当代 • 姚佳 《介休窑》
神农祭天凡几墟,武王伐纣竟何如。圆通无碍留斯境,正始玄风洗太虚。王屋终堪高士卧,竹林不慕七贤居。当阳峪上绞胎釉,恍见陶神降玉除。
当代 • 姚佳 《当阳峪窑》
神垕镇边花弄梢,白沙湖上翠阴交。艺天画圣每垂钓,治水禹王曾锁蛟。寒来暑往成千古,物换星移转六爻。一片钧瓷得名后,宁知釉下展奇苞。